ખેલ મહાકુંભના વિશાળ આયોજનથી સરકાર ભલે સ્પોટ્ર્સ પ્રત્યે જાગૃત હોવાનો ડોળ કરતી હોય, પરંતુ છેલ્લાં પાંચ વર્ષથી શાળાઓમાં વ્યાયામના શિક્ષકોની ભરતી જ બંધ કરી દેવાઈ છે. આ બાબત જ સાબિત કરે છે કે, અન્ય રાજ્યોની સરખામણીએ ગુજરાત સરકાર રમત-ગમતમાં ઓછો રસ દાખવે છે. શાળાઓમાં વ્યાયામના શિક્ષકોનો મોટાપાયે અભાવ હોવાથી શાળાકીય સ્તરેથી જ વિદ્યાર્થીઓમાં સ્પોટ્ર્સનો અભાવ છે. વ્યાયામના શિક્ષકોની ભરતી બંધ હોવાથી સીપીએડ ડીપીએડ (સર્ટિફિકેટ-ડિપ્લોમા ફિઝિકલ એજ્યુકેશન) કરનારા બેકાર બન્યા છે. બીજી તરફ આવા અભ્યાસક્રમમાં ઍડમિશન લેનારાઓની સંખ્યા પણ ઘટી રહી છે જે ચિંતાજનક બાબત છે.